paragraph_text: Ciudad Universitaria (šp. za "Sveučilišni grad"; skr. CU) je središnji gradski kampus Autonomnog nacionalnog meksičkog sveučilišta (Universidad Nacional Autónoma de México ili skr. UNAM) koji se nalazi u četvrti Coyoacán, na jugu glavnog grada Meksika, Ciudad de Mexica. Sagrađen je od 1949. – 54. godine kako bi se ukinula dotadašnja nesređenost fakulteta koji su bili raštrkani širom gradskog središta.<ref>Edgar Tavares Lopez, Ciudad Universitaria, México Desconocido br. 372., veljača 2008., str. 90.–92.  Ciudad Universitaria okružuje olimpijski stadion, a sastoji se od oko 40 fakulteta i instituta, kulturnog centra, ekološkog rezervata, središnje knjižnice i nekoliko muzeja koje su dizajnirali uglavnom arhitekti Mario Pani, Enrique del Moral, Domingo García Ramos, Armando Franco Rovirate, te još pedesetak drugih arhitekata, inženjera i umjetnika. Projekt je rezultirao jedinstvenim primjerom integracije urbanizma, inženjerstva, dizajna krajobraza i arhitekture 20. stoljeća s likovnim dekoracijama koje su snažno inspirirane lokalnim običajima, posebice na meksičku pretšpanjolsku baštinu. mini|lijevo|<center>Toranj rektorata sa [[David Alfaro Siqueiros|Siqueirosovim muralom]]